"Gebed om 'n Basterkaptein" deur RONNIE BELCHER
Oorspronklik gepos deur: @home.com Gebed om 'n basterkaptein Ronnie Belcher Die jakkals met die rooi krans om sy nek brag onheil na my deur, want toe hy skrou op sewe myl distansie dat net ek sy woord kon hoor, toe weet ek dis oor jou, Hermanus, wat daar iewers tussen klip jou moeë burgers sonder dat jul weet met hoogson 'n gebied laat binneglip waar mausers reglê vir die aanvalskreet. Toe waak en bid die hele Rehoboth dat God oorvat, toe sien ons hoe die Maandag glip van die voorvoet van die hotnosgod en tussen Duisman en die son stofslaan, en toe die dag blind word, skiet jul hot-om toe weet ons dat ons bloed heel huis toe kom.